Atterbury Motor Car Co

Atterbury Motor Car Co var en amerikansk lastebilprodusent som den minste av de tre i byen Buffalo i delstaten New York - de andre var Pierce-Arrow og Stewart. Den var startet som firma av George Washington Atterbury (1854-1928) i året 1903 under navnet Auto-Car Equipment Co., men navnet ble endret til Atterbury Motor Car Co. i 1909. Som alle andre smålastebilprodusenter i USA hadde man basert seg på kjøp av komponenter fra kjente underleverandører, men det gav ikke lang levetid i et stadig mer krevende marked.

Atterbury trakk seg fra virksomheten i 1915 og flyttet til California hvor han døde i 1928. Produksjonen i fabrikken var knapt over 150 kjøretøyer per år, ettersom markedet var lokalt basert på østkysten av USA. I 1935 ble lastebilfabrikken slått konkurs. Noen av Atterbury-lastebilene kom til Norge, som i 1922 hadde 10 lastebiler av dette merket i registreringen.

Litteratur
 Asbjørn Rolseth; Norsk lastebilleksikon; Lastebiler i Norge 1900-1940 Bilforlaget 2007 ISBN 9788291062105

Lastebilprodusenter
Bilprodusenter fra USA
Buffalo
Næringsliv i New York (delstat)